**Факультэт даўніверсітэцкай адукацыі БДУ** — факультэт Беларускага дзяржаўнага ўніверсітэта.

Гісторыя
--------

Па загаду Міністэрства вышэйшай адукацыі пры БДУ 1 верасня 1961 года быў адкрыты спецыяльны падрыхтоўчы факультэт па навучанне замежных грамадзян. Першым дэканам факультэта стаў доктар гістарычных навук Ігнаценка Іларыён Мяфодзьевіч.

Навучальны працэс на факультэце забяспечвала кафедра рускай мовы. Для навучання замежных слухачоў рускай мове Мінскім гарадскім аддзелам адукацыі была накіравана вялікая група маладых настаўнікаў сярэдніх школ горада. За кароткі перыяд кафедра выканала вялікі аб’ём вучэбна-метадычнай працы: быў вывучаны досвед працы падрыхтоўчых факультэтаў іншых універсітэтаў; былі распрацаваны неабходныя метадычныя матэрыялы; для выкладчыкаў было арганізавана вывучэнне іспанскай мовы.

Першыя слухачы прыбылі на факультэт ў 1961 годзе з Кубы. За 7 месяцаў вучобы яны авалодалі праграмным матэрыялам па рускай мове і былі накіраваны на далейшую вучобу ў ВНУ Масквы, Ленінграда, Мінска.

У верасні 1962 года на кафедры рускай мовы падрыхтоўчага факультэта была створана секцыя па навучанні замежных студэнтаў асноўных факультэтаў. На базе гэтай секцыі ў 1971 годзе была ўтворана кафедра рускай мовы асноўных факультэтаў.

Выкладчыкам замежных студэнтаў была неабходная метадычная дапамога, таму ў сакавіку 1964 года было створана гарадское (пасля рэспубліканскае) навукова-метадычнае бюро. Галоўная задача бюро — удасканаленне форм і метадаў вучэбна-выхаваўчай і метадычнай работы, абмен вопытам, павышэнне тэарэтычных і метадычных ведаў выкладчыкаў. З гэтай мэтай рэгулярна сталі праводзіцца вучэбна-метадычныя канферэнцыі, семінары, кансультацыі выкладчыкаў.

З лістапада 1968 года ў БДУ пачалі працаваць падрыхтоўчыя курсы для абітурыентаў, а ў снежні 1969 года адкрылася падрыхтоўчае аддзяленне для беларускіх грамадзян, якое пазней было пераўтворана ў факультэт дауніверсітэцкай падрыхтоўкі і прафарыентацыі моладзі. Рашэннем рэктарата 1 ліпеня 2000 года шляхам зліцця факультэта дауніверсітэцкай падрыхтоўкі і прафарыентацыі моладзі і падрыхтоўчага факультэта па навучанні замежных грамадзян быў створаны факультэт дауніверсітэцкай адукацыі для беларускіх і замежных грамадзян.

Пры актыўным удзеле ФДА ў 2002 годзе ўтварылася Беларускае грамадскае аб’яднанне выкладчыкаў рускай мовы як замежнай.

### Дэканы

* Ігнаценка І. М. (1961—1965);
* Гарбачоў М. К. (1965—1979);
* Стрэльчанка В. М. (1979—1994)
* Жук В. Л. (1997—1999);
* Сувораў У. В. (1999—2001);
* Малафееў В. М. (з 2001 года).

Структура
---------

### Кафедры:

* Кафедра даўніверсітэцкай падрыхтоўкі. Загадчык — Біруля Ірына Анатольеўна, кандыдат педагагічных навук;
* Кафедра рускай мовы як замежнай і агульнаадукацыйных дысцыплін. Загадчык — Любецкая Кацярына Пятроўна, кандыдат філалагічных навук, дацэнт.

### Аддзялення

* Падрыхтоўчае аддзяленне для замежных грамадзян;
* Падрыхтоўчае аддзяленне для беларускіх грамадзян;

### Навучальныя цэнтры

* Навучальны цэнтр дадатковай адукацыі. Кіраўнік — Міценкоў Вадзім Іванавіч;
* Навучальны цэнтр падрыхтоўчых курсаў. Кіраўнік — Андрыянава Алена Мікалаеўна.

Спасылкі
--------

| ⛭Беларускі дзяржаўны ўніверсітэт |
| --- |
| Факультэты | 
* Біялагічны
* Ваенны
* Геаграфіі і геаінфарматыкі
* Журналістыкі
* Гістарычны
* Міжнародных адносін
* Механіка-матэматычны
* Прыкладной матэматыкі
* Сацыякультурных камунікацый
* Радыёфізікі і камп’ютарных тэхналогій
* Фізічны
* Філалагічны
* Філасофіі і сацыяльных навук
* Хімічны
* Эканамічны
* Юрыдычны

 |
| Інстытуты | 
* Бізнесу
* Тэалогіі
* Міжнародны экалагічны інстытут

 |
| Сярэднія навучальныя ўстановы | 
* Ліцэй БДУ
* Юрыдычны каледж БДУ

 |
| Навука і паслявузаўская адукацыя | 
* Геаграфічная станцыя «Заходняя Бярэзіна»
* НДІ прыкладных праблем матэматыкі і інфарматыкі
* НДІ фізіка-хімічных праблем
* Інстытут прыкладных фізічных праблем
* Інстытут кітаязнаўства
* Інстытут вышэйшай школы
* Інстытут перападрыхтоўкі і павышэння кваліфікацыі суддзяў, работнікаў пракуратуры, судоў і ўстаноў юстыцыі
* Інстытут павышэння кваліфікацыі і перападрыхтоўкі ў галіне тэхналогій інфарматызацыі і кіравання
* Інстытут ядзерных праблем БДУ
* Нацыянальны навукова-даследчы цэнтр маніторынгу азонасферы
* Рэспубліканскі цэнтр праблем чалавека
* Нарачанская біялагічная станцыя імя Г. Г. Вінберга
* Унітэхпрам БДУ

 |
| Архітэктура | 
* Комплекс будынкаў БДУ
* Будынак факультэта геаграфіі і геаінфарматыкі

 |
| Выдавецтвы і бібліятэкі | Фундаментальная бібліятэка |
| Спорт | Рэспубліканскі цэнтр алімпійскага рэзерву па футболе БДУ |
| Музеі | 
* Музей БДУ
* Музей землязнаўства
* Музей гістарычнага факультэта
* Заалагічны музей
* Музей юрыдычнага факультэта
* Нумізматычны кабінет

 |
| Іншае | 
* Студэнцкая вёска
* Батанічны сад

 |